Zámok Tours

Zámok Tours sa nachádza v meste Tours v departemente Indre-et-Loire, v regióne Centre-Val de Loire a patrí k zámkom pri Loire. Jeho existencia sa datuje od 11. storočia. V roku 2000 tu bolo otvorené akvárium, medzitým presťahované, v ktorom bolo možné vidieť 1500 rýb reprezentujúcich 200 druhov. Na zámku sa konajú výstavy výtvarných diel, napr. moderného a súčasného umenia (Joan Miró, Daniel Buren...) a je tu zároveň expozícia z histórie oblasti Touraine s audiovizuálnou montážou dejín mesta Tours. Zdroj Tento článok je čiastočný alebo úplný preklad článku Château de Tours na francúzskej Wikipédii.